بو گون بایرام آیینین 5-ینده، ائلبیلیمی عضولریندن بیر عدهسی، بیر گروپ تاریخ و ائلبیلیمی ماراقلیسی همشهریلر ایله بیرلیکده سردری شهرینده یئنیجه قورولان «ساردوری» موزهسیندن گؤروشه گئتدیک. گؤروشده، بو قونودا اولدوقجا بیلگین اولان، و دئمک عؤمور قویوب، ساچلارینی آغاردمیش اولان ایکی دهیرلی اوستادیمیز، سایین رضا سرابی و سایین دمنابی بیزلره ائشلیک ائدیب باخیشلارینی، انتقادلارینی و گؤستریشلرینی بیزلره اسیرگمهییب، دوغرو درست قیلاووزلوق ائتدیلر بیزلره و توتدوغوموز یولا ایشیق ساچدیلار.
باشدا اقای رحیم قابل نژاد-ین جان و کؤنولدن وئردیگی امکلری، و ائلبیلیمی اویهلرینین ایچدن اورکدن چالیشمالاری ایله گئرچهیه قووشوب گون ایشیغینا چیخان بو موزهنین قورولوشوندا سردرینین بوتون ضیالیلاری، خصوصیله آیدین فیکیرلی شهردار جنابلارینین چوخ فایدالی امکداشلیقلاری اولموشدور.
قاییت باشدا، بوتون جمع، سردری شهرینین آدلیم رستورانلارینین بیرینده چوخ دادلی تاملی آبگوشتونو یئییب، چای باغلاواسینی تناول بویوروب، بو موزه نین قورولوشوندا چالیشانلاردان تقدیر ائدرک، دیگر شهرلرده ائل بیلیمی موزه لری قورولماسی بارسینده دانیشیق اپاریب قرارلار ادیلار. سونرا شن بیر هاوادا تبریزه قاییتدیق. نیسگیل ائلمهلی بیر گزی ایدی. ائلبیلیمی و تاریخیمیزله ایلگیلهنن آرخاداشلارا گئدیب ساردوری موزهسیندن گوروش ائتمهلرینی توصیه ائدیرم.
نوع مطلب :
برچسب ها :
لینک های مرتبط :
azb_Arab azb_Arab azb_Arab kas_Arab pes_Arab prs_Arab